nahid-hub/BLUGE-bengali-wikipedia-section-title-prediction huggingface dataset:
ভিটামিন এ একটি হালকা হলুদ বর্ণের [[প্রাথমিক অ্যালকোহল]]। এটি [[ক্যারোটিন]] থেকে উদ্ভূত হয়। [[ত্বক|ত্বকের]] উৎপত্তি ও রক্ষণাবেক্ষণ, [[শ্লেষ্মা ঝিল্লী]], [[হাড়]], দাঁত, দৃষ্টি এবং পুনরুৎপাদন ক্ষমতার উপর এই ভিটামিনের প্রত্যক্ষ বা পরোক্ষ প্রভাব রয়েছে। [[রাতকানা রোগ]] অন্যতম প্রাচীন একটি রোগ। ভিটামিন এ-'র অভাবে এই রোগটি হয়ে থাকে। এছাড়া এই ভিটামিনের অভাবে যে লক্ষণগুলো দেখা দেয় তা হল: ত্বকের অত্যধিক শুষ্কতা, শ্লেষ্মা ঝিল্লীর নিঃসরণ কমে যাওয়া, [[ব্যাক্টেরিয়া|ব্যাক্টিরিয়ার]] অনুকূল পরিবেশ সৃষ্টি হওয়া, [[অশ্রু গ্রন্থি|অশ্রু গ্রন্থির]] অকার্যকারিতা এবং তার ফলে চোখের শুষ্কতা। উন্নয়নশীল দেশগুলোতে শিশুদের অন্ধ হয়ে যাওয়ার পেছনেও এই ভিটামিনের অভাব কাজ করে।

দুইটি ভিন্ন ভিন্ন উপায়ে মানব দেহে ভিটামিন এ তৈরি হতে পারে। একটি হল: ক্যারোটিন থেকে উৎপাদন। [[গাজর]], [[ফুলকপি]], [[লাউ]], [[পালং শাক]], [[মিষ্টি আলু]] প্রভৃতিতে ক্যারোটিন থাকে। অন্য উপায়টি হল: তৃণভোজী প্রাণী কর্তৃক প্রস্তুতকৃত ভিটামিন এ সরাসরি গ্রহণ করা। প্রাণীজ উপায়ে ভিটামিন এ যা থেকে পাওয় যায় তা হল: [[দুধ]], [[মাখন]], [[পনির]], [[ডিম|ডিমের কুসুম]], কলিজা এবং মাছের যকৃতের তেল। আমরা সাধারণত যে খাবার গ্রহণ করি তা থেকেই এই ভিটামিনের চাহিদা অনেকটা পূরণ হয়ে যায়। অতিরিক্ত ভিটামিন এ গ্রহণ করা উচিত নয়। এতে শারীরিক বৃদ্ধির উপর প্রভাব পড়ে। এছাড়া মাসিক [[রজঃস্রাব]] বন্ধ হয়ে যাওয়া, [[লোহিত রক্ত কণিকা]] ধ্বংস হওয়া, ত্বক খসখসে হয়ে যাওয়া, মথা ব্যাথা এবং জন্ডিস সহ এ ধরনের উপসর্গ দেখা দিতে পারে।
সঠিক অনুচ্ছেদ শিরোনাম কোনটি?
titleA. [[ভিটামিন এ]] বা [[রেটিনল]]
titleB. [[ভিটামিন ডি]] বা [[ক্যাল্সিফেরল]]
titleC. কে২
titleD. ভিটামিন বি থ্রি বা নিকোটিনিক অ্যাসিড
উত্তর: titleA
নক্ষত্র গণনা অনুযায়ী দেউল উৎসব তিনদিন, চাঁরদিন বা পাঁচদিন পর্যন্ত পালন করা হয়। সাধারনত ফাল্গুন মাসের পূর্নিমা তিথিতে দেউল অনুষ্ঠিত হলে চাঁরদিন বা পাঁচদিন এবং চৈত্র মাসের পূর্নিমা তিথিতে অনুষ্ঠিত হলে তিনদিন পালন করা হয়। চাঁরদিন ও পাঁচদিন উৎযাপন করা দৌলকে ডেকাদৌল ও তিনদিন উৎযাপন করা দৌলকে বুঢ়াদৌল বলা হয়। দৌল উৎসবের প্রথম দিন গোন্ধযাত্রা বা বহ্নোৎসব বা গন্ধ, দ্বিতীয় দিন ভরদেউল ও তৃতীয়, চতুর্থ ও পঞ্চম দিনকে সুয়েরী বা ফাকুয়া বলা হয়। 
সঠিক অনুচ্ছেদ শিরোনাম কোনটি?
titleA. উৎযাপনের নিয়ম
titleB. গোন্ধযাত্রা
titleC. উৎসবের বিবরন
titleD. সুয়েরী বা ফাকুয়া
উত্তর: titleA
১৯২১ সালে ঢাকা বিশ্ববিদ্যালয়ের প্রতিষ্ঠালগ্ন থেকে বিজ্ঞান অনুষদ এর শিক্ষা ও গবেষণা কার্যক্রম শুরু হয়। প্রথমে পদার্থ বিজ্ঞান, রসায়ন ও গণিত এই তিনটি বিভাগ নিয়ে এই অনুষদ যাত্রা শুরু করে। বিজ্ঞান অনুষদের অধীনে কয়েকটি কেন্দ্র আছে। এগুলো হলঃ বোস সেন্টার ফর অ্যাডভান্সড স্টাডিজ অ্যান্ড রিসার্চ, সেমি কন্ডাক্টর টেকনোলজি রিসার্চ সেন্টার, রিনিউয়েবল এনার্জি রিসার্চ সেন্টার, ব-দ্বীপ গবেষণা কেন্দ্র, দু্র্যোগ গবেষণা প্রশিক্ষণ ও ব্যবস্থাপনা কেন্দ্র।

সঠিক অনুচ্ছেদ শিরোনাম কোনটি?
titleA. ভূগোল ও পরিবেশ
titleB. উদ্ভিদ বিজ্ঞান
titleC. ফারসি ভাষা ও সাহিত্য
titleD. বিজ্ঞান অনুষদ
উত্তর: titleD
অন্টোলজি শব্দটির উৎপত্তি গ্রীক শব্দ অন্টোস (সত্তা) এবং লগোস (জ্ঞান) থেকে উদ্ভূত হয়েছে যার অর্থ হলো সত্তা বিষয়ক জ্ঞান । অর্থাৎ শব্দটি প্রথমে গ্রীক দারশনিকগণ ব্যবহার করেছিলেন ।

ইংরেজিতে শব্দটি প্রথমে অন্তর্ভুক্ত হয় অক্সফোর্ড ইংরেজি অভিধাণে , যা গিডন হারভে নামক ব্যক্তি অন্তর্ভুক্তি করেন । লিবনিজ হলেন সতেরো শতকের একমাত্র দার্শনিক যিনি এই শব্দটি ব্যবহার করেন ।

সঠিক অনুচ্ছেদ শিরোনাম কোনটি?
titleA. কিছু মৌলিক প্রশ্ন
titleB. বুৎপত্তি
titleC. প্রকার
titleD. ধারণা
উত্তর: titleB
তদানিন্তন পাকিস্তানের রাষ্ট্রপতি ফিল্ড মার্শাল আইয়ুব খান এ ক্যাডেট কলেজ প্রতিষ্ঠার উদ্যোগ নেন। তার হাতে ১৯৬৩ সালের ২৯ নভেম্বর তদানিন্তন ময়মনসিংহ জেলার মির্জাপুরের গড়াই নামক স্থানে কলেজের ভিত্তিপ্রস্তর স্থাপিত হয়। তারপর থেকে কলেজ পুরোদমে চালু করার সবরকম আয়োজন চলতে থাকে। কিন্তু তা মোটেই সহজ ছিলনা। কারণ পুরো কলেজ এলাকাটি ছিল অরণ্যবেষ্টিত এবং বন্ধুর। কলেজের পাশে অবস্থিত রাজাবাড়ি গ্রামটি তখনও পুরো বিকশিত হয়নি। মোটামুটি একটি বন্ধুর বিরানভূমিকে কেটেছেটে সমান করা হয় এবং কলেজের পাশে বড় ধরনের একটি খাল তৈরি হয়ে যায়। ৯৫ একর এলাকা নিয়ে গড়ে উঠে মোমেনশাহী ক্যাডেট কলেজ। মেজর জেনারেল ফজলে মুকিম খান কলেজের আনুষ্ঠানিক উদ্বোধন করেন। উদ্বোধনী অনুষ্ঠান অনুষ্ঠিত হয় ১৯৬৫ সালের ৯ জানুয়ারি তারিখে। এ দিনটিকে কলেজের প্রতিষ্ঠাবার্ষিকী হিসেবে পালন করা হয়। কলেজের প্রথম অধ্যক্ষ হিসেবে জনাব এম ডব্লিউ পিট কে নিয়োগ দেয়া হয়।

১৯৬৫ সালেই কলেজের শিক্ষা কার্যক্রম শুরু হয়। প্রথমে একসাথে ৪ টি ইনটেক (ব্যাচ) ভর্তি করা হয়। তখন ক্যাডেটদের থাকার জন্য ২ টি হাউস ছিল। হাউসগুলোর নামও বর্তমানের মত ছিলনা। বর্তমান ফজলুল হক হাউসের নাম ছিল জিন্নাহ হাউস আর সোহরাওয়ার্দি হাউসের নাম ছিল আইয়ুব হাউস। বর্তমান নজরুল হাউস তখনও প্রতিষ্ঠিত হয়নি। পরবর্তী বছর যখন নতুন ইনটেক নেয়া হয় তখন তাদের থাকার ব্যবস্থা করার জন্য ~ হাউস তৈরি করা হয় যার বর্তমান নাম নজরুল হাউস। কলেজটি প্রথম বছরই ব্যাপক জনপ্রিয়তা লাভ করে।

সঠিক অনুচ্ছেদ শিরোনাম কোনটি?
titleA. স্বাধীনতা যুদ্ধকালীন সময়
titleB. যাদুঘর
titleC. পাকিস্তান আমল
titleD. গ্রন্থাগার
উত্তর: titleC
বৈষ্ণব এবং শৈবধর্মে যথাক্রমে বিষ্ণু ও শিব পুরুষ রূপে মূর্ত হয়। এসব ধর্মমতে ঈশ্বর লিঙ্গের ধারণার উর্ধ্বে থাকেন এবং পুরুষরূপ পূজা (উপাসনা) করার জন্য একটি প্রতীক হিসাবে ব্যবহৃত হয়। অবশ্য প্রতীক কেবল পুরুষরূপেই সীমাবদ্ধ নয়। এটা বিভিন্ন রূপ ও আকার হতে পারে। যেমন, শৈব এবং বৈষ্ণবমতে ঈশ্বর নারী-পুরুষ চিত্ররূপেও পূজিত হন, উদাহরণ: শিবলিঙ্গ, শালগ্রাম (শালগ্রামশিলা) ইত্যাদিতে। এসব সাহিত্যে লিঙ্গহীন হিসাবে ঈশ্বরের প্রকৃত নীতিকে "বিষ্ণু সহস্রনাম স্তোত্র" হিসেবে জপ করা হয়।

এভাবে, বিষ্ণু সহস্রনাম স্তোত্রে প্রথম কয়েক নাম কেবল বিষ্ণুর বৈশিষ্ট্যই বর্ণনা করেনা, বরং এগুলো অপুরুষবাচকও হয়।

সঠিক অনুচ্ছেদ শিরোনাম কোনটি?
titleA. শিব ও বিষ্ণু
titleB. ব্রহ্মা
titleC. শক্তি
titleD. পৌরাণিক
উত্তর: titleA
দায়ূদের নির্দেশ অনুসারে , যোয়াব ইস্রায়েল ও যিহূদার একটি গণনা করেছিলেন, গাদ থেকে গিলিয়দ থেকে ডান পর্যন্ত পশ্চিম দিকে সিডন ও সোরের দক্ষিণে, দক্ষিণে হিভীয় ও কেনানীয়দের দক্ষিণে এবং দক্ষিণে যিহূদার দিকে ঘড়ির কাঁটার বিপরীতে গমন করেছিলেন। এবং তারপর জেরুজালেমে ফিরে। বাইবেলের ভাষ্যকার আলেকজান্ডার কির্কপ্যাট্রিক নোট করেছেন যে সোর ও সিডন শহরগুলি "ইস্রায়েলীয়রা কখনই দখল করত না, এবং আমাদের অবশ্যই মনে করতে হবে যে গণ্যকারীর দ্বারা বিচ্ছিন্ন অঞ্চলটি [সেগুলি] অন্তর্ভুক্ত না করে পৌঁছনো হিসাবে সংজ্ঞায়িত করা হয়েছে, বা যে এই শহরগুলিতে আসলে ইস্রায়েলের বাসিন্দাদের একটি আদমশুমারি নেওয়ার জন্য পরিদর্শন করা হয়েছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. ড্যান থেকে বের্শেবা
titleC. খ্রিস্টানদের বিশ্বাস
titleD. 2 স্যামুয়েল 24
উত্তর: titleD
হারুন আহমেদ চৌধুরী ১৯৬৬ সালে পাকিস্তান মিলিটারী একাডেমী হতে সফলভাবে প্রশিণ সমাপ্তির পর সেনাবাহিনীতে কমিশন প্রাপ্ত হন। বিভিন্ন কর্মস্থলে দক্ষতার সাথে দায়িত্ব পালনের পর ১৯৭১ সালে ক্যাপ্টেন পদমর্যাদায় ইপিআর-এর ৬ নম্বর সেক্টরের কাপ্তাইস্থ ১৭ নম্বও উইংয়ের সহকারী অধিনায়ক হিসাবে তিনি দায়িত্বরত ছিলেন। ২৫ মার্চ রাতে টেলিফোনে মেজর রফিকের পাঠানো ‘ব্রিং সাম উড ফর মি’ কোড ওয়ার্ডটি জানার পর সব অবাঙালী অফিসার ও জওয়ানকে বন্দি কওে উইংয়ের দায়িত্ব নিজের হাতে তুলে নেন। পূর্ব পরিকল্পনা অনুযায়ী মেজর রফিকের সাথে যোগ দেয়ার জন্য চট্টগ্রামের দিকে রওনা হন। ২৬ মার্চ কালুরঘাট এসে মেজর জিয়ার সাথে দেখা হয় এবং জিয়ার নির্দেশ অনুযায়ী তার সাথে যোগ দিয়ে প্রতিরোধ যুদ্ধে অংশ নেন।

এক কোম্পানি সৈন্যসহ তিনি চট্টগ্রাম কলেজ এলাকায় অবস্থান নেন। ৩০ মার্চ চকবাজার এলাকায় ২০ বেলুচ রেজিমেন্ট এবং একই স্থানে ৬ এপ্রিল আগুয়ান পাক বাহিনীর ওপর আক্রমন চালিয়ে তিনি শত্র“র ব্যাপক তি সাধন করতে সম হন
মুক্তিযুদ্ধের মাঝামাঝি সময়ে চট্টগ্রাম-কক্সবাজার জেলা সড়কে কর্ণফুলী নদীর তীরে কালুরঘাট। সেখানে উত্তর দিক থেকে হালদা এবং দক্ষিণ দিক থেকে সাঙ্গু নদী এসে মিলিত হয়েছে। মুক্তিযুদ্ধের সূচনায় এখানে ছিল অষ্টম ইস্ট বেঙ্গল রেজিমেন্ট,ইপিআর ও ছাত্র-যুবক সমন্বয়ে গড়া মুক্তিযোদ্ধাদের একটি প্রতিরক্ষা অবস্থান। মুক্তিযোদ্ধারা ছিলেন কয়েকটি দলে বিভক্ত। নদীর পশ্চিম পূর্ব তীরের একটি দলের নেতৃত্বে ছিলেন হারুন আহমেদ চৌধুরী।চট্টগ্রাম শহর দখলের পর পাকিস্তান সেনাবাহিনীর একটি বড় দল অগ্রসর হয় কালুরঘাট অভিমুখে। ১১ এপ্রিল সকালে পাকিস্তান সেনাবাহিনী আর্টিলারি, মর্টার ও নৌবাহিনীর গান ফায়ারের সাপোর্ট নিয়ে মুক্তিযোদ্ধাদের ওপর তুমুল আক্রমণ শুরু করে। কালুরঘাটের পশ্চিমে চট্টগ্রামের দিকে রাস্তা এবং আশপাশে থাকা মুক্তিযোদ্ধাদের সম্মুখ দল পাকিস্তান সেনাবাহিনীকে প্রতিরোধ করতে থাকে। কিন্তু পাকিস্তানি আক্রমণ ছিল অত্যন্ত পরিকল্পিত, ব্যাপক ও সুবিন্যস্ত। সম্মুখভাগে থাকা মুক্তিযোদ্ধারা প্রবল আক্রমণে বিপর্যস্ত হয়ে ছত্রভঙ্গ হয়ে যান। আক্রমণের তীব্রতায় তারা পেছনে কালুরঘাট সেতুতে থাকা মুক্তিযোদ্ধাদের কোনো খবর দিতে পারেননি। এরপর পাকিস্তান সেনাবাহিনী দ্রুত অগ্রসর হয় সেতুর দিকে। হারুন আহমেদ চৌধুরী তার দল নিয়ে ছিলেন সেতু এলাকায়। তারা পাকিস্তান সেনাবাহিনীর আকস্মিক আক্রমণের শিকার হন। একদম কাছাকাছি দূরত্বে দুই পক্ষের মধ্যে যুদ্ধ শুরু হয়ে যায়। হারুন আহমেদ চৌধুরী কয়েকজনকে সঙ্গে নিয়ে সেতুর পশ্চিম প্রান্তে ডান দিকে ছিলেন। এ সময় তিনি প্রতিরক্ষা অবস্থান ছেড়ে পরিস্থিতি বোঝার চেষ্টা করছিলেন। তখন হঠাৎ করে তার একেবারে সামনে শত্রু পাকিস্তানি সেনারা দৃশ্যমান হয়। ভয়াবহ এক পরিস্থিতি। মুক্তিযোদ্ধা সেখানে মাত্র ৩৫ জন। অন্যদিকে পাকিস্তানি সেনা কমপক্ষে ১০০ জন। হারুন আহমেদ চৌধুরী বিচলিত হলেন না। সাহসিকতার সঙ্গে পরিস্থিতি মোকাবিলা করতে থাকলেন। কিন্তু বেশিক্ষণ পারলেন না। পাকিস্তানি সেনাদের ছোড়া একটি গুলি এসে লাগল তার পেটে। সেতুর ওপর তিনি লুটিয়ে পড়েন। হারুন আহমেদ চৌধুরী সৌভাগ্যক্রমে সেদিন বেঁচে যান। 

সঠিক অনুচ্ছেদ শিরোনাম কোনটি?
titleA. মুক্তিযুদ্ধে ভূমিকা
titleB. জন্ম ও শিক্ষাজীবন
titleC. সম্মাননা
titleD. কর্মজীবন
উত্তর: titleA
জনগোষ্ঠীর প্রধান পেশাসমুহ কৃষি ৪৭•৭১%, কৃষি শ্রমিক ২২•৭৬%, অকৃষি শ্রমিক ২•৮২%, ব্যবসা ৮•৩%, চাকরি ৩•৫৯%, অন্যান্য ১৪•৮২%।
প্রথম শ্রেণীর আবাদি জমির মূল্য ০•০১ হেক্টর প্রতি ২৫০০ টাকা।
প্রধান কৃষি ফসল ধান, পাট, পান, গম, আখ, সরিষা।
বিলূপ্ত বা বিলুপ্ত প্রায় ফসলাদি স্থানীয় জাতের কলা, ডাল।
প্রধান ফল আখ, কলা, জাম, তরমুজ, আম, কাঁঠাল, নারিকেল।
মৎস্য, গবাদি পশু ও হাঁস-মুরগির খামার মৎস্য ১০৩টি, গবাদি পশু ২৭টি, হাঁস-মুরগি ৬১টি।

সঠিক অনুচ্ছেদ শিরোনাম কোনটি?
titleA. অর্থনীতি
titleB. নদীসমূহ
titleC. যোগাযোগ
titleD. প্রশাসনিক এলাকা
উত্তর: titleA
প্রোস্টেট বৃদ্ধির কারণে স্বাস্থ্যগত সমস্যা হলে দৈনন্দিন জীবনযাত্রা প্রচণ্ডভাবে বিঘ্নিত হলে কিংবা বিলম্বিত উপসর্গসহ তৎসঙ্গে জটিলতা দেখা দিলে উপযুক্ত ডাক্তারের চিকিৎসা নিতে হবে। এখন পর্যন্ত সর্বজনস্বীকৃত চিকিৎসা হলো অস্ত্রোপচারের মাধ্যমে প্রোস্টেট গ্রন্থির অপসারণ। তবে প্রোস্টেট গ্রন্থি বড় হলেই অস্ত্রোপচার প্রয়োজন হবে তা নয়। অনেকের বেলায় প্রাথমিক উপসর্গ দেখা দেয়ার আড়াই থেকে পাঁচ বছরের মধ্যে তেমন কোনো উল্লেখযোগ্য পরিবর্তন হয় না। এমনকি উপসর্গের প্রকোপ অনেক হ্রাস পয়। এ কারণে একজন বয়স্ক ব্যক্তির এ ধরনের একটি বড় ধরনের অস্ত্রোপচারের আগে অবশ্যই সবকিছু বিবেচনা করা আবশ্যক।

সঠিক অনুচ্ছেদ শিরোনাম কোনটি?
titleA. বিলম্বজনিত জটিলতা
titleB. প্রোস্টেট গ্রন্থির বৃদ্ধি
titleC. প্রোস্টেট অপসারণ
titleD. চিকিৎসা
উত্তর: titleD
১৯৭৭ সালে সারে কাউন্টি ক্রিকেট ক্লাবের দ্বিতীয় একাদশের পক্ষে খেলতে শুরু করেন। তবে, সারে দল খেলোয়াড় হিসেবে তার সাথে চুক্তিবদ্ধ হয়নি। লিচেস্টারশায়ার কাউন্টি ক্রিকেট ক্লাব স্থানীয় ক্লাব ক্রিকেটে অ্যাগ্নিউর সুন্দর ক্রীড়াশৈলীর দিকে নজর রাখছিল। আপিংহাম স্কুলের পক্ষে ১৯৭৭ সালে মাত্র ৮ গড়ে ৩৭ উইকেট তুলে নেন তিনি। বিদ্যালয়ের ছাত্র থাকাকালেই ১৯৭৮ মৌসুমের জন্য তারা চুক্তিবদ্ধ হয়।

আগস্ট, ১৯৭৮ সালে ল্যাঙ্কাশায়ারের বিপক্ষে প্রথম-শ্রেণীর ক্রিকেটে অভিষেক হয় তার। ১৮ বছর বয়সী অ্যাগ্নিউ ইংল্যান্ডের আন্তর্জাতিক খেলোয়াড় ও নয় টেস্টের ক্যাপ পরিধানকারী ডেভিড লয়েডকে আউট করেন। খেলার প্রত্যেক ইনিংসেই তিনি একটি করে উইকেট পান। ব্যাট করার সুযোগ হয়নি তার। খেলায় লিচেস্টারশায়ার ইনিংস ব্যবধানে জয় পায়।

অভিষেক মৌসুম শেষে অ্যাগ্নিউ হুইটব্রেড ব্রিউয়েরি পুরস্কার লাভ করেন। নিজ কাউন্টি অধিনায়ক রে ইলিংওয়ার্থকে এ অর্জনটুকু উৎসর্গ করেন তিনি। ৩৫ গড়ে তিনি মাত্র ছয়টি প্রথম-শ্রেণীর উইকেট পেয়েছিলেন। ইলিংওয়ার্থ দ্য টাইমসকে বলেন যে, ১৯৭৮ সালে অ্যাগ্নিউ ইংল্যান্ডের দ্রুততম বোলার বব উইলিসের পরেই অবস্থান করছেন। এ পুরস্কার প্রাপ্তির ফলে শীতকালে অস্ট্রেলিয়ায় দক্ষতা বৃদ্ধিতে নিজেকে তুলে ধরার সুযোগ আসে। বিজয়ী অন্যান্য সতীর্থ - মাইক গ্যাটিং, ওয়েন লার্কিন্স ও ক্রিস টাভারেকে তার সহযোগী করা হয় এবং সাবেক ইংরেজ ফাস্ট বোলার ফ্রাঙ্ক টাইসনকে কোচের দায়িত্ব প্রদান করা হয়। চারজনই টেস্ট ক্রিকেট খেলতে যান। অস্ট্রেলিয়া সফরে তিনি কেবলমাত্র একটি যুবদের টেস্টে অংশগ্রহণ করেছিলেন। তবে, সফরকারী ইংল্যান্ড দলের অনুশীলনীতে বোলিং করে সংবাদপত্রে চলে আসেন।

১৯৭৯ মৌসুমটি আঘাতের কারণে বিঘ্ন ঘটায় তার। উইজডেন সম্পাদক মন্তব্য করেন যে, ইংল্যান্ডের প্রতিশ্রুতিশীল তরুণ খেলোয়াড় নিজেকে পুরো শীতে ভূপাতিত করেছেন। অ্যাগ্নিউর ভাষ্য মতে, ১৯৭৯-৮০ মৌসুমে তার জীবনের বাজে শীতকাল অতিক্রম হয়। তবে, এ সময়ে তিনি লরি চালক হিসেবে কাজ করেছেন। তাস্বত্ত্বেও ১৯৭৯ সালে লিস্ট এ সীমিত ওভারের খেলায় অভিষেক হয় তার। সফরকারী শ্রীলঙ্কার বিপক্ষে একটিমাত্র খেলায় অংশ নিয়েছিলেন। তবে, ১৯৮০ সালে প্রতিযোগীতাধর্মী লিস্ট এ খেলায় স্কটল্যান্ডের বিপক্ষে বেনসন এন্ড হেজেস কাপে অংশ নেন। তিন ওভারে পাঁচ রান দেন ও ব্যাটিংয়ে নামেননি তিনি।

সঠিক অনুচ্ছেদ শিরোনাম কোনটি?
titleA. সম্প্রচারকর্মে অংশগ্রহণ
titleB. কাউন্টি ক্রিকেটে অংশগ্রহণ
titleC. অবসর
titleD. গ্রন্থপঞ্জী
উত্তর: titleB
কেবলমাত্র ১১জন খেলোয়াড় নিয়ে গড়া একটি দলের অন্যতম হচ্ছেন বোলার ও সচরাচর অন্যজন হচ্ছেন উইকেট-রক্ষক, অন্য নয়জনের ফিল্ডিংয়ের অবস্থান যে-কোন সময় ব্যবহৃত হতে পারে। খেলোয়াড়েরা কোন অবস্থানে থাকবেন ও কৌশলগত কারণে কোনগুলো ফাঁকা থাকবে, তা ফিল্ডিং পক্ষের দলনেতা কর্তৃক নির্ধারিত হয়। ব্যাটসম্যানকে লক্ষ্য করে বোলিংভঙ্গীমায় নিয়োজিত বোলার বাদে অধিনায়ক যে-কোন সময় খেলোয়াড়দেরকে ফিল্ডিং অবস্থানে স্থানান্তর করার ক্ষমতা রাখেন। এ সিদ্ধান্ত নেয়ার পূর্বে সাধারণতঃ বোলার ও মাঝে-মধ্যে দলের অন্যান্য খেলোয়াড়ের পরামর্শ নিয়ে থাকেন।

মৌলিক ফিল্ডিং অবস্থানের অনেকগুলো নাম রয়েছে। এদের কিছু খুবই সাধারণভাবে ব্যবহার করা হয় এবং অন্যগুলো খুব কমই ব্যবহৃত হয়। তবে, ফিল্ডিং অবস্থান স্থির নয় এবং মৌলিক অবস্থান থেকে ফিল্ডারদের অবস্থান স্থানান্তরিত হতে পারে। অবস্থানের নামকরণ রীতি কিছুটা অজ্ঞাত রয়ে গেছে। কিন্তু, খসড়াভাবে ভৌগোলিক স্থানাঙ্ক এতে অনুসৃত হয়েছে। লেগ, কভার, মিড-উইকেট শব্দ ব্যাটসম্যানের দিক থেকে কোণ নির্দিষ্ট করা হয় এবং ‘সিলি’, ‘শর্ট’, ‘ডিপ’ বা ‘লং’ ব্যাটসম্যানের দূরত্বকে ঐচ্ছিকভাবে বিশেষণরূপে নির্দেশ করা হয়। ‘ব্যাকওয়ার্ড’, ‘ফরোয়ার্ড’ বা ‘স্কয়ার’ শব্দগুলো কোণকে অন্যভাবে নির্দেশ করে।

একজন ডানহাতি ব্যাটসম্যানের উপর নির্ভর করে চিত্রে অধিকাংশ ফিল্ডিং অবস্থানের নাম দেখানো হয়েছে। (বোলারের মুখোমুখি হওয়া ব্যাটসম্যানের দৃষ্টিভঙ্গী থেকে) একজন ডানহাতি ব্যাটসম্যানের এলাকার বাম দিকটি লেগ সাইড বা অন সাইড বলে। অন্যদিকে, ডানদিকটি অফ সাইডরূপে বিবেচিত। যদি ব্যাটসম্যান বামহাতি হয়, লেগ ও অফ সাইড বিপরীতমূখী হবে ও ফিল্ডিংয়ের অবস্থান দেখানো চিত্র আয়নায় প্রতিফলিত আকারে হবে।

সঠিক অনুচ্ছেদ শিরোনাম কোনটি?
titleA. ফিল্ডিং অবস্থানের নাম ও অবস্থান
titleB. মাঠে অবস্থানের কৌশল
titleC. মডিফায়ার
titleD. অফ- ও লেগ-সাইডে ফিল্ডিং
উত্তর: titleA
কুন-দ্গা'-র্গ্যাল-ম্ত্শান-দ্পাল-ব্জাং-পো সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পোর পৌত্র ও চতুর্থ সা-স্ক্যা-খ্রি-'দ্জিন ব্সোদ-নাম্স-র্ত্সে-মো এবং পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের ভ্রাতা দ্পাল-ছেন-'ওদ-পোর () পুত্র ছিলেন। তার মাতার নাম ছিল মা-গ্চিগ-ন্যি-থ্রি-ছাম ()।

সঠিক অনুচ্ছেদ শিরোনাম কোনটি?
titleA. খোদান খানের পৃষ্ঠপোষকতা লাভ
titleB. অনুবাদকর্ম
titleC. পরিবার
titleD. রচনা
উত্তর: titleC
স্ত্রী নমুনায় ডানার মূল রং পুরুষ নমুনা অপেক্ষা ফ্যাকাসে। সামনের ডানার উপরিতলে গোড়ার দিকে (বেস) এবং সেল উজ্জ্বল কিন্তু অতি ফ্যাকাসে দারুচিনি বর্নে (ফ্যাকাসে বাদামী) ছাওয়া। ডানার উপরিতল এবং নিম্নতলের দাগ ছোপ পুরুষ নমুনার প্রায় অনুরূপ, তবে অপেক্ষাকৃত কম স্পষ্ট। স্ত্রী নমুনায় সামনের ডানার কোস্টাল প্রান্তরেখা প্রায় অ্যাপেক্স অবধি কমলা হলুদ বর্নের, বাদামী নয় পিছনের ডানার উপরিতলে সাবটার্মিনাল অর্ধচন্দ্রাকার ছোপের যে সারি রয়েছে তাতে ছোপগুলি খুব বড় এবং উক্ত ছোপগুলি শিরা বরাবর বাদামী দাগ দ্বারা একে অন্যের থেকে আলাদা। শুঙ্গ, বক্ষ এবং উদরের বর্ন অনুরূপ, তবে অধিকতর ফ্যাকাসে।
সঠিক অনুচ্ছেদ শিরোনাম কোনটি?
titleA. স্ত্রী
titleB. শূককীট
titleC. ভারতে প্রাপ্ত ইয়ালো গর্গন এর উপপ্রজাতি
titleD. বর্ণনা
উত্তর: titleA
হামিদুজ্জামান ১৯৪৬ সালে তদানীন্তন ব্রিটিশ ভারত অধীনস্ত বেঙ্গল প্রেসিডেন্সির (বর্তমান বাংলাদেশ) বৃহত্তর ময়মনসিংহের কিশোরগঞ্জ জেলায় সহশ্রাম গ্রামে জন্মগ্রহণ করেন। তার পিতা সায়েমউদ্দিন খান ছিলেন একজন হোমিওপ্যাথিক চিকিৎসক এবং মাতা রাবেয়া খাতুন ছিলেন একজন গৃহিণী। হামিদুজ্জামান তাঁর তিন ভাইয়ের মধ্যে সর্বকনিষ্ঠ। প্রখ্যাত ভারতীয় শিল্পী হেমেন্দ্রনাথ মজুমদারের বাড়ি ছিল সহশ্রামের পার্শ্ববর্তী গ্রাম গচিহাটায়। হামিদুজ্জামান প্রায়ই সেখানে যেতেন এবং হেমেন্দ্রনাথের চিত্রকর্ম দেখে অনুপ্রাণিত হয়েছিলেন। হামিদুজ্জামান প্রাথমিক শিক্ষা লাভ করেন তার নিজ গ্রামের সহশ্রাম প্রাথমিক বিদ্যালয় থেকে এবং পরে বনগ্রাম উচ্চ বিদ্যালয় থেকে ১৯৬২ সালে ম্যাট্রিক পাস করেন। বনগ্রাম উচ্চ বিদ্যালয়ে নীরদচন্দ্র চৌধুরীর ভাইয়ের পুত্র তার সহপাঠী ছিলেন। ছেলেবেলা থেকেই তিনি স্কেচ করতেন। এসময় তিনি তার দাদার একটি ছবি এঁকেছিলেন যা তার দাদার মুখের আকৃতির সাথে মিলে যায়।

মাধ্যমিক পাস করার পর তিনি ভৈরব কলেজে ভর্তি হন। কিন্তু এই ধরনের পড়াশোনা তার ভালো লাগত না। তাই তিনি পড়াশুনা ছেড়ে সিলেট চলে যান। পরে তার এলাকার পোস্টমাস্টার হামিদুজ্জামানের বাবাকে ছেলের আর্ট কলেজে পড়ার আগ্রহের কথা জানান। তার বাবা তাকে নিয়ে যান শিল্পাচার্য জয়নুল আবেদীনের বাসায়। জয়নুল আবেদীন তাকে আর্ট কলেজে ভর্তি করতে সাহায্য করেন। আর্ট কলেজে হামিদুজ্জামান প্রখ্যাত শিল্পী জয়নুল আবেদিন, সফিউদ্দিন আহমেদ, আমিনুল ইসলাম ও মুস্তফা মনোয়ারের সান্নিধ্য লাভ করেন। জয়নুল আবেদীন হামিদুজ্জামানের জলরঙ-এর কাজের প্রশংসা করতেন এবং তাকে উৎসাহিত করেছিলেন জলরঙে অনুশীলনের জন্যে। তৃতীয় বর্ষের ছাত্র থাকাকালীন বার্মার (বর্তমান মায়ানমার) রাষ্ট্রপতি নে উইন আর্ট কলেজ পরিদর্শনে এলে জয়নুল আবেদীন তাঁকে হামিদুজ্জামানের অঙ্কিত একটি শিল্পকর্ম উপহার হিসেবে প্রদান করেন। ১৯৬৭ সালে তিনি ঢাকা আর্ট কলেজ (বর্তমান চারুকলা অনুষদ, ঢাকা বিশ্ববিদ্যালয়) থেকে চারুকলায় স্নাতক ডিগ্রি লাভ করেন। এসময় বিশিষ্ট শিল্পী আবদুর রাজ্জাকের নেতৃত্বে আর্ট কলেজে ভাস্কর্য বিভাগ প্রতিষ্ঠিত হয়। 

সঠিক অনুচ্ছেদ শিরোনাম কোনটি?
titleA. দুর্ঘটনা এবং ইউরোপ ভ্রমণ
titleB. শৈল্পিক ধারা
titleC. প্রাথমিক ও শিক্ষা জীবন
titleD. প্রাথমিক কর্মজীবন
উত্তর: titleC
ভাটপাড়া নামটি এসেছে স্থানীয় 'ভাট' শ্রেণীর ব্যক্তিবর্গ বা 'ভাঁট' গাছের বাহুল্যের কারণে। ১৪৯৫-৯৬ খ্রিষ্টাব্দে রচিত বিপ্রদাস পিপিলাইয়ের 'মনসাবিজয়' কাব্যে এই স্থানের নাম "ভাটপাড়া" হিসাবেই উল্লিখিত হয়েছে। ১৭শ শতকের শেষের দিকে সিদ্ধপুরুষ নারায়ণ ঠাকুর ভাটপাড়া গ্রামে পাশ্চাত্য বৈদিক সমাজের প্রতিষ্ঠা করেন। পরবর্তীকালে, ভাটপাড়ার সংস্কৃত পণ্ডিতসমাজের মুখে এই স্থান "ভট্টপল্লী' নামে পরিচিতি লাভ করে।

এই স্থানের নামপরিচয় সম্বলিত পণ্ডিত পঞ্চানন তর্করত্নের একটি শ্লোক নিম্নরূপ:

বাশিষ্ঠাদৈ দ্বিজবুধববৈ শোভিতো ভট্টপল্লী
নামগ্রামঃ সুরসবিদভিষ্যনন্দন প্রত্যগন্তঃ।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ভৌগোলিক উপাত্ত
titleC. পরিবহন
titleD. নামকরণ
উত্তর: titleD
ছবিটি অপ্রত্যাশিতভাবে বক্স অফিস সফল হয়েছে। এমনকী স্টুডিওর প্রত্যাশাও ছাড়িয়ে যায় এই ছবিটি। ওপেনিং নাইটেই প্রত্যাশার তিনগুণ খরচ উঠিয়ে নিয়েছে তারা। খসড়া হিসেবে বিশ লাখ ইউএস ডলার উঠে গেছিলো, অথচ বাইরের কনকনে শীতে এতো মানুষের অংশগ্রহণ হবে এটা তারা কল্পনাও করেননি। প্রথম সপ্তাহেই ১,২৫,৪০,০০০ ডলার এসেছিলো এই ছবি থেকে। এরপর একে ১৯৯৩ এর পর স্ট্যালোনের সবচেয়ে সফলতম অভিনয় বলেও আখ্যা দেওয়া হয়েছিলো। গ্রসিং সফলতার ভিত্তিতে একে পৃথিবীর ষষ্ঠ বক্সিং চলচ্চিত্র হিসেবে পাওয়া গেল। রকি বালবোয়ার ওপর রয়েছে চারটি রকি ফিল্ম এবং ক্লিন্ট ঈস্টউডের "মিলিয়ন ডলার বেবি"। পৃথিবীজুড়ে এই ছবিটি উপার্জন করেছে ১৫ কোটি ৫৭ লক্ষ ২১ হাজার একশ বত্রিশ ডলার।

সঠিক অনুচ্ছেদ শিরোনাম কোনটি?
titleA. একটি ছায়াছবি, দুটো সমাপ্তি
titleB. হোম রিলিজ
titleC. বক্স অফিস
titleD. অসঙ্গতিসমূহ
উত্তর: titleC
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। হুগলি - কাটোয়া শাখা রেলপথ ১৯১৩ সালে হাওড়া শাখার একটি সম্প্রসারিত অংশ হিসেবে প্রতিষ্ঠিত হয়েছিল। ১৯৯৪ - ৯৬ সালের মধ্যে এই শাখাটি বৈদ্যুতিক ট্রেন চলার উপযুক্ত করা হয়। এই স্টেশনটি পরে যাত্রীদের সুবিধার জন্য করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. বৈদ্যুতিকীকরণ
titleD. পরিকাঠামো
উত্তর: titleA
১৯৮৩ সালে দেশের ১৫শ টাইগার রিজার্ভ হিসেবে বক্সা টাইগার রিজার্ভ স্থাপিত হয়েছিল। ১৯৮৬ সালে সংরক্ষিত বনাঞ্চলের ৩১৪.৫২ বর্গকিলোমিটার এলাকা নিয়ে বক্সা বন্যপ্রাণী অভয়ারণ্য স্থাপিত হয়। ১৯৯১ সালে, আরও ৫৪.৪৭ বর্গ কিলোমিটার এলাকা বক্সা বন্যপ্রাণী অভয়ারণ্যের সঙ্গে যুক্ত হয়। এক বছর বাদে পশ্চিমবঙ্গ সরকার এটিকে জাতীয় উদ্যান স্তরে উন্নীত করার ইচ্ছা প্রকাশ করে এবং আরও ১১৭.১০ বর্গ কিলোমিটার বনাঞ্চল এর সঙ্গে যুক্ত করা হয়। ১৯৯৭ সালে রাজ্য সরকার বক্সাকে জাতীয় উদ্যান হিসেবে ঘোষণা করে।

সঠিক অনুচ্ছেদ শিরোনাম কোনটি?
titleA. অবস্থান
titleB. বিপন্ন প্রজাতির প্রাণী
titleC. বন-সংরক্ষণের ইতিহাস
titleD. নদী ও হ্রদ
উত্তর: titleC
২০১২ সালে ব্যাংকের হলমার্ক কেলেঙ্কারির বিষয়টি ছিল সে বছরের অন্যতম আলোচিত বিষয়। ব্যাংক কর্মকর্তাদের যোগসাজশে হলমার্ক গ্রুপের এমডি তানভির মাহমুদ সোনালী ব্যাংকের হোটেল রূপসী বাংলা (সাবেক শেরাটন) শাখা থেকে প্রায় সাড়ে ৩ হাজার কোটি টাকা আত্মসাৎ করে। একই শাখা থেকে আরও ২৬টি বেসরকারি ব্যাংকের মাধ্যমে ভুয়া এলসি করে অস্তিত্বহীন আরও ৪০টি কোম্পানি হাতিয়ে নেয় আরও ১ হাজার কোটি টাকা। এই জালিয়াতির সহযোগী ছিলেন রূপসী বাংলা শাখার জিএম একেএম আজিজুর রহমান। সরকারের এক উপদেষ্টার নামও আসে এই জালিয়াতিতে প্রভাবক হিসেবে।

সংসদীয় তদন্ত কমিটির প্রতিবেদনে বলা হয়, হলমার্ক গ্রুপভুক্ত প্রতিষ্ঠান ও অন্যান্য ৫টি প্রতিষ্ঠানসহ মোট ৬টি প্রতিষ্ঠান সোনালী ব্যাংকের হোটেল শেরাটন শাখা হতে ২০১০ সাল থেকে মে ২০১২ পর্যন্ত সময়কালে জালিয়াতির মাধ্যমে ৩ হাজার ৫৪৭ কোটি টাকা আত্মসাৎ করে। বেশিরভাগ ঋণ জালিয়াতির ঘটনা ঘটেছে অস্তিত্ববিহীন/নাম সর্বস্ব প্রতিষ্ঠানের অনুকূলে সংযুক্ত বিল সৃষ্টির মাধ্যমে। সংসদীয় তদন্ত কমিটির মতে সোনালী ব্যাংকের রূপসী বাংলা (সাবেক শেরাটন) শাখার জিএম একেএম আজিজুর রহমান ছাড়াও জালিয়াতির ঘটনায় সংঘটিত চক্রের অন্যতম হোতা হিসেবে উপ-শাখা ব্যবস্থাপক সাইফুল হাসান, সাবেক কর্মকর্তা ওয়াহিদুজ্জামান, প্রিন্সিপাল অফিসের দায়িত্বে থাকা জিএম ননী গোপাল নাথ, জিএম অফিসের দায়িত্বে থাকা মীর মহিদুর রহমান এবং প্রধান কার্যালয়ের ডিএমডি মাইনুল হক ও আতিকুর রহমানকে দায়ী করা হয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. অনিয়ম ও সমালোচনা
titleC. ইসলামী ব্যাংকিং
titleD. হলমার্ক কেলেঙ্কারী
উত্তর: titleD
প্রাথমিক ডাইনোসরদের গোষ্ঠীগুলো ট্রায়াসিক যুগ ধরে নানা শাখায় ভাগ হয়ে গিয়েছিল। তারা বিভিন্ন বাস্তুতন্ত্রগত ধাপে অবস্থানের উপযুক্ত অভিযোজনে অভিযোজিত হয়। ডাইনোসরদের রাজত্বকাল, অর্থাৎ গোটা জুরাসিক ও ক্রিটেশিয়াস যুগে ১ মিটারের বেশি দীর্ঘ স্থলচর প্রাণীদের প্রায় প্রত্যেকটিই ছিল কোনো না কোনো প্রজাতির ডাইনোসর।

জীবাশ্ম প্রমাণের বৈশিষ্ট্য ও গুণাগুণ বিচারের একটা স্বীকৃত পদ্ধতি হল প্রাপ্ত নমুনার বয়স নির্ণয় করে তার বিভিন্ন বৈশিষ্ট্য ইতোমধ্যেই আবিষ্কৃত অন্যান্য নমুনার সাথে তুলনা করা। এইভাবে সংশ্লিষ্ট ক্ল্যাডোগ্রামে নতুন নমুনার যথার্থ অবস্থান চিহ্নিত করা যায়। অর্নিথিস্কিয়া, সরিস্কিয়া ও তাদের শাখাগুলোর মধ্যে নিকট যোগসূত্র খঁজে পাওয়া গেছে। কোনো কোনো ক্ষেত্রে বয়সের ও বিবর্তনের ধারার বিচারে অনেক দূরবর্তী কিছু ডাইনোসর প্রজাতির একই রকম অভিযোজন দেখা যায়, যেমন- সিলোফাইসিড এবং সেরাটোসরিয়া জাত দু'টোর দেহের আকারে অনেক মিল, যদিও সিলোফাইসিডরা অনেক আগে বিবর্তিত হয়েছিল। এই ঘটনার সম্ভাব্য ব্যাখ্যা হতে পারে অভিসারী অভিযোজন, অর্থাৎ ঘটনাচক্রে বা কোনো বিশেষ প্রয়োজনে সিলোফাইসিড ও সেরাটোসরেরা একই রকম আকৃতি লাভ করেছিল। অবশ্য অন্য আর একটা সম্ভাবনাও সমান সত্যিː হয়তো সেরাটোসরেরা প্রাপ্ত জীবাশ্ম নমুনাগুলোর চেয়ে অনেক পুরোনো জাত; শুধু তাদের পুরোনো জীবাশ্মের কোনো নিদর্শন এখনও পাওয়া যায়নি।

অধিকাংশ ডাইনোসর জীবাশ্ম পাওয়া গেছে নরিয়ান-সিনেমুরিয়ান, কিমেরিজিয়ান-টিথোনিয়ান এবং কাম্পানিয়ান-মাস্ট্রিক্টিয়ান অধোযুগ থেকে। যদিও অন্তর্বর্তী ব্যবধানের সময় থেকেও যথেষ্ট সংখ্যক নমুনা পাওয়া যায়। এ' থেকে বোঝা যায় ঐ ব্যবধানগুলোয় ডাইনোসরেদের প্রকরণ ও বিবর্তনের ধারা অব্যাহত ছিল।

জীবাশ্ম স্তরসমূহের মধ্যবর্তী উল্লিখিত ব্যবধানগুলি অনেক জাতের ডাইনোসরের বিবর্তনের পূর্ণাঙ্গ ইতিহাস নির্ধারণে বাধার সৃষ্টি করে। ১৯৯৭ খ্রিষ্টাব্দ পর্যন্ত নথিভুক্ত ডাইনোসরদের বিভিন্ন শাখার জীবাশ্মে এই ধরনের ব্যবধানের ব্যাপ্তি আড়াই কোটি বছর ("লেসোথোসরাস", জেনাসরিয়া, হ্যাড্রোসরয়ডিয়া, সরোপোডা, নিওসেরাটোপসিয়া, সিলুরোসরিয়া) থেকে সাড়ে আট কোটি বছর (কার্কারোডন্টোসরিডি)। ডাইনোসরদের বিবর্তন প্রথমে ছোট আকারের প্রজাতি থেকে শুরু হয়েছিল। ছোট প্রাণীদের দেহাবশেষের জীবাশ্মীভবন অপেক্ষাকৃত বিরল বলে অনেক জাতের প্রাথমিক ইতিহাসের প্রত্যক্ষ প্রমাণ লোপ পেয়েছে বলে ধারণা করা হয়। অবশ্য কার্কারোডন্টোসরিডি এবং অ্যাবেলিসরিডি প্রভৃতি কোনো কোনো শাখায় যথেষ্ট নিদর্শনের অভাব অন্য ব্যাখ্যা দাবি করে, কারণ এদের জীবাশ্মের বিভিন্ন স্তরের ব্যবধান এমন কিছু সময়কালের মধ্য দিয়ে বিস্তৃত যখন অন্যান্য জাতের অনেক নমুনার জীবাশ্মীভবন ঘটেছে।

সঠিক অনুচ্ছেদ শিরোনাম কোনটি?
titleA. সরোপডোমর্ফা
titleB. অর্নিথিস্কিয়া
titleC. জীবাশ্ম প্রমাণ
titleD. আর্কোসর থেকে ডাইনোসর
উত্তর: titleC
২০০৫ সালে ইরানি ফারখোনদেহ সাদেগ এবং লায়েলা বাহরামি প্রথম মুসলমান নারী হিসাবে মাউন্ট এভারেস্ট জয় করে। তাদের এ কৃতিত্ব তারা সকল মুসলমান নারীদের প্রতি নিবেদন করেছে, বলেছে, "প্রায়ই মানুষই মনে করে মুসলমান নারীরা ঘরের মধ্যে আবদ্ধ রয়েছে। এটি বিশ্বকে দেখানোর একটি সুযোগ যে আমাদের দ্বারা সবই সম্ভব"। ২০১৩ সালে রাহা মুহার্রক কম বয়সী ও প্রথম সৌদি নারী হিসাবে এভারেস্ট জয় করে।

সঠিক অনুচ্ছেদ শিরোনাম কোনটি?
titleA. ক্রিকেট
titleB. অসিচালনা
titleC. পর্বতারোহণ
titleD. পেশাদার ক্রীড়া
উত্তর: titleC
১৮৪৮ সালে লর্ড নর্থব্রুক লর্ড এলিংটনের ভগিনী এলিজাবেথ স্টার্টকে বিয়ে করেন। তাদের দুইটি সন্তান ছিল। এলিবাবেথ ১৮৬৭ সালে মাত্র ৪০ বছর বয়সে মারা যান। লর্ড নর্থব্রুক আমৃত্যু বিপত্নীক ছিলেন। ১৯০৪ সালে ৭৮ বছর বয়সে তিনি হাম্পশায়ারের স্টারটনে মৃত্যু বরণ করেন। তার মৃত্যুর পর তার জ্যেষ্ঠ্য পুত্র ফ্রান্সিস বেরিং, ২য় আর্ল অব নর্থব্রুক আর্লডোমের উত্তরাধিকারী হন। তার কন্যা নর্থব্রুকের অধীনস্থ রাজা লাল মালা নামক এক ভারতীয়কে বিয়ে করেন। 

সঠিক অনুচ্ছেদ শিরোনাম কোনটি?
titleA. পটভূমি ও শিক্ষা
titleB. রাজনৈতিক জীবন
titleC. স্মৃতি
titleD. পরিবার ও বিবাহ
উত্তর: titleD